CELEX: C2007/199/07
Language: fi
Date: 2007-08-25 00:00:00
Title: Asia C-255/05: Yhteisöjen tuomioistuimen tuomio (toinen jaosto) 5.7.2007 — Euroopan yhteisöjen komissio v. Italian tasavalta (Jäsenyysvelvoitteiden noudattamatta jättäminen — Tiettyjen hankkeiden ympäristövaikutusten arviointi — Jätteiden hyödyntäminen — Brescian jätteidenpolttolaitoksen kolmannen linjan toteuttaminen — Lupahakemuksen julkistaminen — Direktiivit 75/442/ETY, 85/337/ETY ja 2000/76/EY)

25.8.2007   
            
            
               FI
            
            
               Euroopan unionin virallinen lehti
            
            
               C 199/5
            
         Yhteisöjen tuomioistuimen tuomio (toinen jaosto) 5.7.2007 — Euroopan yhteisöjen komissio v. Italian tasavalta
   (Asia C-255/05) (1)
   
   (Jäsenyysvelvoitteiden noudattamatta jättäminen - Tiettyjen hankkeiden ympäristövaikutusten arviointi - Jätteiden hyödyntäminen - Brescian jätteidenpolttolaitoksen ’kolmannen linjan’ toteuttaminen - Lupahakemuksen julkistaminen - Direktiivit 75/442/ETY, 85/337/ETY ja 2000/76/EY)
   (2007/C 199/07)
   Oikeudenkäyntikieli: italia
   Asianosaiset
   
      Kantaja: Euroopan yhteisöjen komissio (asiamies: M. Konstantinidis, avustajinaan asianajajat F. Louis ja A. Capobianco)
   
      Vastaaja: Italian tasavalta (asiamies: I. M. Braguglia, avustajanaan asianajaja M. Fiorilli)
   
      Väliintulija: Ison-Britannian ja Pohjois-Irlannin yhdistynyt kuningaskunta (asiamies: T. Harris, avustajanaan barrister J. Maurici)
   Oikeudenkäynnin kohde
   Jäsenyysvelvoitteiden noudattamatta jättäminen — Tiettyjen julkisten ja yksityisten hankkeiden ympäristövaikutusten arvioinnista 27.6.1985 annetun neuvoston direktiivin 85/337/ETY (EYVL L 175, s. 40), sellaisena kuin se on muutettuna 3.3.1997 annetulla direktiivillä 97/11/EY (EYVL L 73, s. 5), 2 artiklan 1 kohdan ja 4 artiklan 1 kohdan rikkominen — Jätteenpoltosta 4.12.2000 annetun Euroopan parlamentin ja neuvoston direktiivin 2000/76/EY (EYVL L 332, s. 91) 12 artiklan 1 kohdan rikkominen — Lupa on myönnetty ilman arviointia ja ilman, että hakemus olisi julkistettu ennen luvan myöntämistä — Se, että ASM di Brescia S.p.A on toteuttanut kolmannen jätteidenpolttolinjan
   Tuomiolauselma
   
               1)
            
            
               Italian tasavalta ei ole noudattanut tiettyjen julkisten ja yksityisten hankkeiden ympäristövaikutusten arvioinnista 27.6.1985 annetun neuvoston direktiivin 85/337/ETY, sellaisena kuin se on muutettuna 3.3.1997 annetulla neuvoston direktiivillä 97/11/EY, 2 artiklan 1 kohdan ja 4 artiklan 1 kohdan mukaisia velvoitteitaan, koska se ei ole edellyttänyt kyseisen direktiivin 5–10 artiklassa säädetyn ympäristövaikutusten arvioinnin tekemistä ASM Brescia SpA -nimiselle yhtiölle kuuluvan polttolaitoksen ”kolmatta linjaa” koskevasta hankkeesta ennen rakennusluvan myöntämistä sille.
            
         
               2)
            
            
               Italian tasavalta ei ole noudattanut jätteenpoltosta 4.12.2000 annetun Euroopan parlamentin ja neuvoston direktiivin 2000/76/EY 12 artiklan 1 kohdan mukaisia velvoitteitaan, koska se ei ole asettanut polttolaitoksen kolmannen linjan toiminnan aloittamista koskevaa ilmoitusta yleisön saataville riittäväksi ajaksi yhdessä tai useammassa julkisessa tilassa, jotta yleisö voi esittää huomautuksensa ennen kuin toimivaltainen viranomainen tekee asiassa päätöksen, ja koska se ei ole antanut yleisön saataville tätä ilmoitusta koskevia päätöksiä ja vähintään jäljennöstä luvasta.
            
         
               3)
            
            
               Italian tasavalta velvoitetaan korvaamaan oikeudenkäyntikulut.
            
         
               4)
            
            
               Ison-Britannian ja Pohjois-Irlannin yhdistynyt kuningaskunta vastaa omista oikeudenkäyntikuluistaan.
            
         
      (1)  EUVL C 205, 20.8.2005.